CELEX: C2006/048/38
Language: sk
Date: 2006-02-25 00:00:00
Title: Vec C-4/06 P: Odvolanie podané  4. januára 2006 : J. Ouariachi proti uzneseniu Súdu prvého stupňa Európskych spoločenstiev (piata komora) z  26. októbra 2005  vo veci T-124/04, J. Ouariachi proti Komisii Európskych spoločenstiev

25.2.2006   
            
            
               SK
            
            
               Úradný vestník Európskej únie
            
            
               C 48/20
            
         Odvolanie podané 4. januára 2006: J. Ouariachi proti uzneseniu Súdu prvého stupňa Európskych spoločenstiev (piata komora) z 26. októbra 2005 vo veci T-124/04, J. Ouariachi proti Komisii Európskych spoločenstiev
   (Vec C-4/06 P)
   (2006/C 48/38)
   Jazyk konania: francúzština
   J. Ouariachi podal 4. januára 2006 odvolanie na Súdny dvor Európskych spoločenstiev proti uzneseniu Súdu prvého stupňa Európskych spoločenstiev (piata komora) z 26. októbra 2005 vo veci T-124/04, J. Ouariachi proti Komisii Európskych spoločenstiev. Odvolateľa zastupuje L. Dupong, advokát.
   Odvolateľ navrhuje, aby Súdny dvor:
   
               —
            
            
               zrušil napadnuté rozhodnutie a následne:
               
                           —
                        
                        
                           nariadil všetky procesné prostriedky, ktoré umožnia preukázať existenciu falzifikátu, ktorý Louis Charles vyhotovil, jeho celkový postoj v rámci únosu detí odvolateľa a spojitosť medzi falzifikátom a udelením víz pre deti odvolateľa sudánskymi úradmi, aby bol možný ich únos, okrem iného,
                        
                     
                           —
                        
                        
                           nariadil, aby sa Luis Charles osobne dostavil pred Súdny dvor,
                        
                     
                           —
                        
                        
                           požiadal o informácie Delegáciu EÚ v Chartúme,
                        
                     
                           —
                        
                        
                           požiadal o predloženie spisu, ktorý podala pani Ronda na sudánskom konzuláte v Rabate, aby získala víza pre seba a svoje deti,
                        
                     
                           —
                        
                        
                           nariadil akékoľvek iné opatrenia, ktoré sú užitočné na preukázanie pravdy,
                        
                     
         
               —
            
            
               vyhlásil žalobu za prípustnú a dôvodnú,
            
         
               —
            
            
               zaviazal žalovanú, aby odvolateľovi uhradila paušálnu sumu v celkovej výške 100 000 eur z titulu náhrady škody, ktorá mu vznikla,
            
         
               —
            
            
               zaviazal žalovanú na náhradu trov konania.
            
         Dôvody odvolania a hlavné tvrdenia
   Odvolateľ, ktorý je španielskym a marockým štátnym príslušníkom, žiada náhradu škody (ohodnotenú na 100 000 eur), ktorú mu spôsobil L. Charles, bývalý odborník Delegácie EÚ v Chartúme (Sudán) v dôsledku protiprávneho konania, ku ktorému došlo v súvislosti s výkonom jeho služobných povinností a najmä falšovaním písomností: falošného oficiálneho pozvania Delegácie EÚ v Chartúme, ktoré umožnilo vystavenie víza pre bývalú manželku a deti odvolateľa sudánskym konzulátom v Rabate (Maroko), na základe ktorého sa mohol uskutočniť medzinárodný únos detí odvolateľa.
   Odvolateľ si myslí, že Súd prvého stupňa jeho žalobu o náhradu škody vyhlásil neprávom za neprípustnú, bez toho, že by nariadil predbežné procesné opatrenia a bez objasnenia:
   
               —
            
            
               protiprávnej povahy konaní M. Charlesa,
            
         
               —
            
            
               priamej súvislosti medzi týmito protiprávnymi konaniami a faktom, že sudánske úrady boli uvedené do omylu a vydali vízum pre deti bez súhlasu ich vlastného otca (odvolateľa).